《玉泉祈雨》
宋代·张伯玉

南州富潨射，万壑纵奔濑。
兹泉一何高，敻与寥廓对。
邈非猿鸟一，迅恐岩{左石右敖}碎。
霜落天地清，玉立江海外。
人区未蒙泽，蛟龙兹有待。
浅石谅难渟，当与云涨会。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。